die voirs wynne insgelix den ghenen die dat doen sele
den montcost gheven ende aen halen desmen behoeven
sal het sij calck niechelen koreelen en ands Item de
vors wynne sal de huysen ende gestijpten houden vand
onderster rijkelen nederweert Item alsmen vorst soe
sal de voirs wynne den werclieden den montcost geve
en daneel sal de dachuen betalen Item de voirs wynne
sal allet stroe vanden landen comen int hof met sijnen
beesten slijten en te meste maken sonder yeman moigen
te gheve oft te vcoepen Item en sal de voirs wynne ten
lesten jae niet moighen struncken voirder dan hij ver
maken wilt Item alsmen dair derscht sal daneel sijnen
derssche vnoeghen ende de dachuen betalen en daneel sal
zijn crynsen selve behouden Item de twee strunc alboemen
inde vloet staen sal daneel te hemweert behouden om der pooten
wille Item de wynne en sal gheen sacht hebben int opgaende
hout het zij hert oft weec mair daneel mach dair zijnen
vrijen wille mede doen zonder den wynne te vraghen Item
de wynne sal gehouden zijn alle jae te halen xvi voederen
mergels ende bove en de xxiiii voeden niet en sal hijs te daneele
laste moigen halen ten zij met daneels consente dies sal
vann voedn loe als de wyne soe vellehael
daneel van elken pde den wynne betalen eenen stuver
Item oft de wynne op sijn yerste jair int hof eenich stroe
brachte dat sal daneel half betalen alsoet bove en beneden
gelden sal Item oft de wynne te sijnen lesten jae allet stroe
vand landen comen niet en conste gebringen te meste soe sal
de wynne tstroe dair laten int hof en dair mede gestaen It sal
de voirs wynne laten int afsceiden van sijne lesten jae xi dach
lands besaeyt met tarwen te weten de vloet vi dach en een boend
aenden elst op iiii getidege voren gestreken en wel gemest Noch
opt breedevelr een dach als voe sonder strijken Noch met rogge
xi dach te weten inden elst vii dach op vier getidege voren